**OBAVIJEST I UPUTE KANDIDATIMA**

**PRIJAVLJENIM NA NATJEČAJ ZA PRIJAM U SLUŽBU**

U Narodnim novinama broj 11/2025 od 22.1.2025. godine, objavljen je Natječaj za prijam u službu

**STRUČNI SURADNIK ZA KOMUNALNO I PROMETNO REDARSTVO - 1 izvršitelj / izvršiteljica**

Daju se upute kandidatima kako slijedi:

Prijave na Natječaj podnose se zaključno s 31.1.2025.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

OPIS POSLOVA SLUŽBENIČKOG MJESTA:

**STRUČNI SURADNIK ZA KOMUNALNO I PROMETNO REDARSTVO**

* provodi postupke i donosi rješenja iz oblasti komunalnog reda i prometnog redarstva i drugih oblasti iz njegove nadležnosti,
* obavlja nadzor nad radom ugostiteljskih, trgovačkih i drugih objekata u dijelu koji se odnosi na komunalni red te korištenje javnih i drugih površina,
* obavlja nadzor nad provedbom propisa o držanju kućnih ljubimaca,

sudjeluje u izradi godišnjih programa rada gradnje i održavanja komunalne infrastrukture,

* obavlja poslove iz svog djelokruga u područjima gospodarenja otpadom, zaštite životne sredine i zaštite životinja, obavlja stručne i tehničke poslove iz oblasti zaštite bilja i hortikulturnog uređenja, obavlja nadzor nad provedbom propisa kojima se uređuje zaštita od buke u djelokrugu jedinica lokalne samouprave, sudjeluje u praćenju rada trgovačkih društava koja obavljaju komunalne djelatnosti odvodnje i pročišćavanja otpadnih voda, te crpljenja, odvoza i zbrinjavanja fekalija iz sabirnih jama,
* obavlja nadzor nad provedbom propisa stavljenih u nadležnost jedinica lokalne samouprave kojima se uređuje građevinska inspekcija obilazi teren te na temelju uočenog stanja predlaže donošenje/izmjene i dopune općih akata ili poduzimanje potrebnih radnji u cilju unapređenja kvalitete stanovanja i života u Općine,
* rješava zahtjeve za korištenjem javnih površina, izrađuje mjesečna, polugodišnja te godišnja izvješća,
* obavlja nadzor nad provedbom propisa kojima se uređuju nerazvrstane ceste,
* o uočenim nedostacima na vertikalnoj i horizontalnoj prometnoj signalizaciji kojima se utječe na promet obavještava nadležne službe, obavlja poslove nadzora i premještanja nepropisno zaustavljenih i parkiranih vozila i poslove upravljanja prometom sukladno Zakonu o sigurnosti prometa na cestama, naplaćuje novčanu kaznu za nepropisno zaustavljeno i parkirano vozilo, odnosno izdaje obavezni prekršajni nalog sukladno zakonu, izrađuje izvješća i zapisnike,
* donosi rješenje o kaznama i predlaže pokretanje prekršajnog postupka, nadzor na sanaciji odobrenih prekopa cesta i ostale zahvate na javnim površinama,
* nadzire rad poslovnih subjekata koji za račun Općine (temeljem ugovora) obavljaju poslove komunalnih djelatnosti.

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža.

Osnovica za obračun plaće službenika i namještenika jedinica lokalne samouprave utvrđena je Odlukom o visini osnovice za obračun plaće koja iznosi 1.200,00 eura.

Sukladno članku 3. Odluke o određivanju koeficijenata za obračun plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje” broj 51/22, 59/23 i 67/24), za radno mjesto Stručni suradnik za komunalno i prometno gospodarstvo određen je koeficijent u visini od 1,.

Odlukom o koeficijentima za obračun plaće službenika u Jedinstvenom upravnom odjelu Općine Jelenje (Službene novine Općine Jelenje br.20/19 ) za radno mjesto br. 2. utvrđen je koeficijent u iznosu od 1,53.